Catalan – Le monde nouveau\nUn planeta blau més verd\nEs el nostre repte de tots!\n26 / 29 de març del 2020 –\nEl nou món què és?\nUn moment únic per compartir i construir totes les solucions ciutadanes per fi de protegir el nostre planeta.\n4 dies de forum\n+ de 7 200 visitants\nAl mes de març passat, un forum inèdit establia a Perpinyà les bases d’una societat innovadora i responsable.\nPer la seva primera edició, “ Le nouveau monde” (el nou món) va reunir unes 7 200 persones dins la ciutat catalana.\nCaps d’empreses, elegits, estudiants… Tots mobilitzats per a inventar un futur audaç i resistent que torna a posar l’humà al centre, com actor de la protecció del nostre planeta.\nJunts, catalitzem les energies positives de la nostra regió Occitània, tant rica de recursos dins la diversitat dels seus territoris.\nPer l’oxigen dels nostres dies futurs, pel dels nostres fills, un planeta blau més verd.\nReflexionar junts sobre les grans objectius del món de demà.\n6 temàtiques :\nClima i energies renovables\nAgricultura i nutrició\nOrdenació i mobilitats\npresentacions de nous oficis\nExperiències per a fundar un nou món.\nper a promoure 10 projectes audaços i responsables.\nd’innovació locals i inspiradores.\nper a iniciar-se a la permacultura.\n15 tallers de pràctica\npels petis i els més grans.\nel camió del “nouveau monde” (el nou món)\nPlató de mitjans de comunicació\nAl centre del forum, un plató dels mitjans de comunicació del grup La Dépêche\nJuntament amb Sud Radio i Via Occitània posa a la llum els innovadors locals, obre oportunitas inspiradores, permet difondre l’ecosistema local.\nPodem compta amb el suport de:\nPresident de la COP 24\nPresidenta del R20\nEscritor, realitzador i militant francès per l ecologia\nClimatòleg i glaciòleg antic vicepresident del GIEC\nEconomista i directora de la fundació Europea pel Clima\nPsiquiatre i aeronaute a l origen del projecte Solar Impulse\nEscriptor i President de “Inititives pour l’Avenir des Grands fleuves”\nCollaboradors de l edició 2019\nJuntament amb nosaltres construeixen un nou món\nBancs i finança\nEl grup La Dépêche du Midi és un grup d’informació i de comunicació global present sobre els 13 departaments d’Occitània però també del Lot i Garona\nD’ençà de 150 anys, defensa els valors humanistes, laics i republicans.\nCada dia en el Gran Sud que s’esten del Gers fins el Gard i de l’Aveyron fins a la frontera espanyola, són més d’un milió de persones que llegeixen un diari del Grup mentre que les nostres pàgines Web comptabilitzen uns 20 milions de visitants únics mensuals.


CERCLES DE FEMINITAT SAGRADA - Titània - Tascó\nIniciBlogAgenda de actividadesCERCLES DE FEMINITAT SAGRADA\nCERCLES DE FEMINITAT SAGRADA®\nQue són els cercles de dones de Feminitat Sagrada®?Els cercles de feminitat sagrada, són un espai d’intimitat i respecte entre totes les dones que participem.\nBeneficis dels cercles; Alliberar tensions físiques i emocionals, on sortim de la ment per passar a l’acció amb el cos, per gaudir (nos). Potenciant la confiança personal, millorant l’autoestima i benestar personal.Autoregulació emocional i hormonal. Incrementant la regularitat menstrual. Dones que tinguin la menopausa o sequedat vaginal sentiran les millores gràcies als beneficis dels cercles. Connectant amb l’alegria, dolçor i sexualitat de cada una. Ho treballem des de l’apoderament i unió femenina.\nA qui va dirigit?És un espai per a dones de totes les edats, obert a qualsevol dona que tingui ganes de celebrar dansant la nostra feminitat.\nDones amb infants fins a 2 anys d’edat, portejant el nadó.\nPer dones embarassades és important tenir en compte que, no tinguin cap contraindicació mèdica per realitzar moviments.\nQue necessito per venir a un cercle?– Una faldilla llarga (Dansarem descalces, si creus que pots tenir fred, portat uns mitjons)\n-Ganes de gaudir, alliberar i dansar.\nQuan i on es realitzen?Els cercles de Feminitat Sagrada es realitzen un divendres al mes, durant una hora. Es realitzaran a l’espai Titània- Tascó de 19.00h a 20.00h Vine els mesos que vulguis, els Cercles de Feminitat Sagrada estan sempre oberts! I si vols aprofitar-ne tots els beneficis, et recomano que et regalis un cercle cada mes.\nAportació: 15€ per cercle\nJornada de Portes Obertes el dia 23 de Novembre


16N concentracions als ajuntaments #FinançamentJust\nEn les concentracions, convocades a les portes dels ajuntaments, s'ha llegit el manifest aprovat per les Corts Valencianes ara fa un any, on es demostrà la unió social en contra d'aquest greuge “que ens torna a reunir per continuar reclamant una reforma que possibilite un futur millor per a les noves generacions”, i que es mantindrà ferma mentre el sistema de finançament no siga just per al poble valencià.\nA València els portaveus dels partits i organitzacions convocants han intervingut en la sala de cristall de l'Ajuntament de València: Àngela Ballester, diputada en el Congrés i secretària d'Acció Institucional de Podem; Sandra Gómez, primera tinent d’alcalde de l'Ajuntament de València i portaveu del PSPV a l’Ajuntament de València; Fernando Giner Grima, portaveu de Ciutadans a l’Ajuntament de València i a la Comunitat Valenciana; Ismael Sáez, secretari general d'UGT del País Valencià; Arturo León, secretari general de Comissions Obreres del País Valencià i Joan Ribó, Alcalde de València i portaveu de Compromís.\nEl secretari general de CCOO PV, Arturo León, ha iniciat la seua intervenció posant en valor el nivell de consens que fa un any va unir la ciutadania valenciana en la reivindicació comuna de finançament just. “La mobilització del 18N de 2017 va iniciar una demostració d'unitat respecte a una reivindicació tan important com és el model de finançament, fins i tot per al PP que tot i no eixint al carrer sí que va estar d'acord amb el diagnòstic de la necessitat d'un nou model” ha recordat.\nEl líder sindical ha enumerat el treball de coordinació i d’extensió i la cooperació amb altres territoris, i ha conclòs que “transcorregut enguany, hem dut a terme un treball important, i no estem com estàvem”.\nRespecte a l'evolució de la reivindicació i els plantejaments al nou Govern, León ha reconegut la sensibilitat mostrada amb aquest tema, però que ha qualificat d'insuficients. “No hem de passar per l'anomalia d'uns pressupostos en els quals figure una partida reivindicativa, ni de vincular part de partides pressupostàries tan importants com la sanitat o l'atenció a la dependència a possibles acords en l'àmbit de l'Estat que està per veure si es podran donar” ha anunciat.\nLeón ha especificat que “estem parlant de drets de ciutadania, de diferències sense justificació entre ciutadans d'un mateix Estat”. I ha advertit que la reivindicació és independent de qui governe “perquè no hi ha dret que pertanyent al mateix règim econòmic i financer hi haja diferències tan importants que ens facen perdre competitivitat en el terreny econòmic productiu i empitjore la prestació dels nostres serveis públics”.\nPer tot això, el secretari general de CCOO PV ha resumit la reivindicació comuna plantejada al Govern des de la Comissió i la Xarxa: “li demanem al president Sánchez que siga coherent amb el que manifestava quan estava en l'oposició, que prenga la iniciativa política i pose una proposta damunt la taula”.\nFinalment, representants de la Xarxa d’Entitats per un Finançament Just han llegit el manifest, les reivindicacions centrals del qual es resumeixen en:


L’etern retorn (Final) | - Tipografía La Moderna\nL’etern retorn (Final)\nEls dies 9 i 10 de juliol Alcoi fou un assaig de la utopia àcrata. Per onsevol pujava el fum de les cases enceses per una multitud encoratjada. Mentrestant, a l'interior de l'Ajuntament l'alcalde es resistia a lliurar el poder de la ciutat als sublevats.\nJordi Botella - 18/12/2014\nLa mort de Teresa Gomis vingué a coincidir quasibé amb la proclamació de la República. «La pòlvora ja està escampada, només ens resta calar foc a la metxa», fou el primer que pensà Miquel Fenollar en vore eixir al balcó de l’Ajuntament el dia 13 de febrer -quatre dies després des ser elegit alcalde- Agustí Albors per anunciar l’adveniment del nou règim.\nEls mesos següents estigueren marcats per continus trasbalsos tots ells pautats pels manifestos de l’A.I.T. esperonant la mobilització dels treballadors.\nConeixedors de les bones relacions que Coixinera mantenia amb els seus treballadors, al despatx de la fàbrica tothora acudien empresaris i, fins i tot, el President de Ca La Bolla requerint la seua intervenció per apaivagar els ànims. Tanmateix, Coixinera es mantenia inflexible.\n-«Si els donem la mà ara ens prendran el braç després», els deia amb seguretat i els acomiadava conformats.\nMentrestant, a través de Valls Seguí, escalfava els ànims dels treballadors fent córrer la brama de que la Patronal estava disposada a despatxar-los. Per això, pels pobles dels voltant estaven reclutant llauradors i jornalers que a baix preu accedirien a treballar.\nLa gosadia de Miquel Fenollar arribà al límit quan Severino Albarracín acceptà reunir-se amb ell. El líder sindicalista aleshores gaudia de més força que el mateix alcalde. Una paraula seua era capaç de mobilitzar totes les fàbriques alcoianes. Per això Coixinera ideà fer-lo còmplice de la seua estratègia.\nLa reunió tingué lloc al despatx de l’empresari una nit del mes de maig. La postura de Miquel Fenollar era ben clara: recolzaria econòmicament la vaga dels paperers de la fàbrica de Facundo Vitòria.\n-«A canvi de què?» inquirí el mestre d’escola Severino Albarracín.\nEl líder sindical acotà el cap seguint amb els ulls el gest mecànic del seu peu dret que traçava cercles maquinalment sobre una llamborda.\n-«Es tracta d’admetre una ajuda econòmica per a què les famílies dels paperers no passen gana»- afegí Coixinera.\nLa propera volta que es trobaren Severino Albarracín i Miquel Fenollar fou en la impremta del «Boletín». El mestre valencià, que havia desestimat l’oferta de l’empresari per sostenir la vaga dels paperers i així arrossegar amb el seu exemple els treballadors de les altres empreses, l’agafà pel coll.\n– «No es pot anar a missa i repicar alhora, amo» féu el sindicalista mentre Miquel Fenollar continuava impassible. «L’hora de la justícia ha arribat per a tu també; més val que escampes el poll i t’endugues l’esquirol de Valls Seguí abans que algú se li escalfe la sang i fem la Pasqua abans de Rams. Els proletaris som ateus, però tenim un alt sentit de la moral, tan alt que a les rates com tu a penes podem vore-les».\n-«¿La moral? Em fa gràcia aquest mort de gana. Moral. Amb la moral ningú menja ni fa diners. No sobreviu el ferit. Contra els fusells de la Guàrdia Civil ja podeu aixecar fins el cel la bandera de la moral, proletaris de merda».\nEn arribar a sa casa s’adreçà a la còmoda on servava una pistola del sogre i es posà a netejar-la. «Com que no crec que la moral done vida ni mort a ningú, ara sabreu quina és la diferència entre els amos i els esclaus. No entre patrons i obrers».\nEl dia 8 de juliol fou declarada la vaga general. La nit anterior, amb els llums apagats, Miquel Fenollar observà des del seu mirador com molts escamots d’obrers es concentraven en les cantonades de la Plaça per a després enfilar el carrer Sant Nicolau en direcció al Forn del Vidre. En la seu de l’A.I.T. el Comité de la Federació Local analitzava la situació des de feia hores tot esperant vore les reaccions de la Patronal i de l’alcalde Albors davant les seues reivindicacions. Mentrestant, aquest, en previsió del desori, telegrafià al Govern advertint del perill d’una revolta. En no rebre cap resposta, i després del fracàs de les últimes converses amb una comissió d’obrers del paper, el capità de la Guàrdia Civil constituí un retén permanent de sis guàrdies i un sergent a fi de custodiar la Casa Consistorial.\nMiquel Fenollar se n’anà a la fàbrica aprofitant les últimes foscors. De l’armari del seu despatx va traure la vestimenta que li havia permés d’assistir temps arrere a l’assemblea dels «internacionalistes» i s’adreçà cap a la Plaça. En tancar la porta de la fàbrica i vore’s reflexat en la finestra s’aturà un moment. «Sembla que fóra ahir», baixà la visera i s’ajustà el mocador al coll després de tants anys sense fer-ho. «A força de dur camises emmidonades i armilla ja ni me’n recordava del tacte aspre del cotó sobre la pell».\nPel camí, l’eco de les seues passes contra les tàpies de les fàbriques desertes l’atabalà fins el punt de fer-lo córrer costera amunt. «Sembla que fóra ahir».\nQuan arribà a la Plaça trobà una munió de gent de tota mena, des de xiquets fins treballadors amb garrots a les mans.\n-«Severino Albarracín està parlamentant amb l’alcalde. En bon embolic s’ha ficat Agustí Albors. Ara li tocarà rebre per tots els costats», una dona donava de mamar al seu fill de bolquers seguda en un cantó.\n-«Els internacionalistes l’empaitaran fins aconseguir el que demanen i els patrons el deixaran caure pel seu propi pes, perquè en el fons no li perdonen d’haver empresonat algú d’ells quan «La Gloriosa» de l’any 68. I en el fons estan pensant que quan més empitjoren les coses, més es carregaran de raó per a dir-li: «¿veus, com ja t’ho deiem? , ¿no volies donar llibertat a la xusma?, doncs mira el que la xusma fa amb tu, ¡collonera¡»\nCom va poder, Miquel Fenollar anà acostant-se a l’Ajuntament. Enmig de la confusió distingí en els primers esglaons de l’escala que pujava al Saló dels Plens on els representants obrers intentaven arribar a un acord amb Agustí Albors, el rostre de Valls Seguí. El contramestre s’espantà de trobar-se’l en aquella circumstància perillosa per a un empresari.\n– «Dus-me on es celebra la reunió», va dir Miquel Fenollar.\nObrint-se pas aconseguiren plantar-se en l’últim replanell anterior al vestíbul. La pròpia multitud els barrà el pas. De sobte s’aixecà una remor que arrancava del Saló del Plens.\n-«Sembla que ixen tots¡» cridà un des de dalt.\nArrossegant-se a empentes pel cantó que donava a la paret, Miquel Fenollar posà el peu en l’últim graó. A pocs metres, distingí l’alcalde i el sindicalista. Aquest últim d’una estrebada apartà els seus seguidors i es féu camí fins eixir al carrer.\n-«A les armes¡» , bramaren els seus.\nAprofitant l’enrenou, Miquel Fenollar seguí el mestre anarquista fins el carrer. Mentrestant Severino Albarracín, pujat als muscles d’un fornit teixido, iniciava la seua arenga dirigint-se a la multitud de la Plaça.\n-«Fins que no ens concedisquen el que demanem no ens mourem d’ací. L’objecte d’aquesta vaga és la reducció de la jornada laboral, l’augment de sou i la millora de les condicions socials. Mentre això no s’acomplixca d’ací només ens mourem per prendre les armes¡».\n«Jo vos donaré a tots un sou farcit de pòlvora», rumià Miquel Fenollar. “Patrons i obrers esteu fets de la mateixa pasta. Uns naixeu amb tot fet i els altres esperant que vos traguen les faves de l’olla. Els patrons em miren amb recel, com un intrús, mentre els obrers em menyspreen per ser un renegat. I en el fons és tot enveja. L’enveja del dèbil. Com que sou iguals vos facilitaré el camí per a què estigau junts en la mateixa panera».\nMiquel Fenollar ficà la mà en la coixinera que duia amagada sota la faixa. Alcà el braç amb la pistola en direcció a Severino Albarracín amb tanta mala fortuna que en pitjar el gallet tot esperant que el petit cos del sindicalista s’escagassara en les esquenes del teixidor, només s’escoltà un esclat sord.\nLa reacció de la multitud fou immediata. Un bram unànim s’aixecà per damunt de tots:\n– «Ha estat l’Ajuntament que ha pagat un pistoler per atemptar contra Severino Albarracín¡».\nQuan Miquel Fenollar s’escapolí enmig de la massa indignada, es creuaren els primers trets entre els amotinats i els guàrdies que l’alcalde havia apostat dalt del Campanar de la Parròquia en previsió d’una revolta. «La metxa ja està encesa. Tant de bo vos exterminàreu tots d’una mateixa topada».\nAmb les descàrregues es tancaren a l’Ajuntament l’alcalde i alguns regidors acompanyats del capità i uns pocs guàrdies civils. Telegrafiaren al governador sol.licitant ajut i reberen per resposta que una columna de carrabiners acabava d’eixir d’Alacant en direcció a Alcoi.\nEls dies 9 i 10 de juliol Alcoi fou un assaig de la utopia àcrata. Per onsevol pujava el fum de les cases enceses per una multitud encoratjada. Mentrestant, a l’interior de l’Ajuntament l’alcalde es resistia a lliurar el poder de la ciutat als sublevats.\nCoixinera, abans d’entrar a la fàbrica llançà un colp d’ull al voltant per comprovar que ningú l’identificara. Després de traure’s la roba vella amb què s’havia camuflat entre la gentada que amotinava a la Plaça, la tirà al riu. Tot veient com la tela xopa romania surant recordà la primera volta que havia arribat a la vora d’aquell mateix riu acompanyant son pare i el pescater de La Vila Joisa, i la impressió que li causà vore tantes cases juntes dalt del carrer.\n-«Ací la gent no viu», va dir el pescater assenyalant l’extrem del carrer Caragol, «ací sobreviu».\nL’aigua del Molinar baixava bruta per les restes del tint blau que havia abocat alguna fàbrica més amunt quan Miquel Fenollar arribà a la seua filatura. Passà el forrellat de la porta i es tragué la petita coixinera que duia sempre a la faixa. En el seu interior, arrebossada per unes molles de pa eixutes i grogues, lluïa la pistola amb què havia atemptat contra Severino Albarracín. Girà la funda de la coixinera vessant el seu interior sobre la taula. El brogit sord de la ferralla contra la fusta ressonà en el despatx de la fàbrica alhora que li semblava escoltar unes veus que venien de lluny.\nAl voltant de la pistola l’aurèola de molles grogues, florides algunes d’elles, traçava una constel.lació de records. «Tot açò és el que queda: una pistola inútil que no és meua, la taula d’una fàbrica que tampoc era meua…només em pertanyen la coixinera i les molles de pa,» féu Miquel Fenollar tot mirant fixament la taula.»Potser les úniques coses que encara conserve del meu passat. I un parell d’ous per enviar-ho a mamar tot».\nLa primera veu que aplegà del carrer era de dona. Enmig de les seues cabòries Miquel Fenollar atribuí a la seua pròpia consciència les paraules d’aquella que escridassava fora.\n-«Coixinera¡ Coixinera¡ Tens la mamelleta ben plena¡».\nLa frase pertanyia a una cançó que s’havia fet popular després de casar-se amb Teresa Ballvé.\nMiquel Fenollar aixecà el cap de la taula quan una pedra vingué a estavellar-se contra els vidres de la finestra. La remor de les veus augmentava a mesura que avançaven els minuts. Tanmateix, tot i l’evidència d’una intencionalitat tèrbola per part dels amotinats, es percebia el mateix ambient lúdic que es respirava la nit de Panxes Buides, prèvia a les Festes de Sant Jordi.\nA través del forat que havia obert la pedra distingí Valls Seguí enmig del grup d’hòmens i dones. Fins i tot havien baixat al riu escamots de xiquets que corrien enjogassats d’una vora a l’altra llançant-se cantals. Fou un d’ells qui escollí Valls Seguí per grimpar per la façana de la fàbrica.\nAl principi Coixinera no entenia quina era la intenció. Però en ensumar l’olor del petroli va saber el que li esperava. Distingí com del finestró que donava al sostre del despatx començava a regalimar un filet de líquid que el xiquet engiponat a la reixa abocava per un forat.\nSense moure’s de la cadira pensà en els ulls de la sardina fitant els seus molts anys arrere el matí que el pescater de La Vila Joiosa l’escarní davant de son pare. «Cada volta que puge per aquest carrer la gent haurà de descobrir-se davant de mi», pensà Miquel Fenollar tot recordant l’escena. «Certament s’acomplí aquell desig: només que la por causa més respecte que els diners».\nEl petroli ja havia originat un petit bassal als seus peus quan Miquel Fenollar agafà la coixinera i se l’enfilà pel cap.»Encara puc distingir, si acluque els ulls, el forn de pa de Penàguila, i el laberint on jugaven a fet i amagar-se els xiquets». Amb una mà ajustà lentament la veta fins que la cinta que tancava la coixinera li envoltà el coll.\n-«Bota-li foc¡ » cridaren des de fora al xiquet de la finestra.\nMiquel Fenollar estirà la veta. Les veus dels amotinats sonaven abutllofades com les voltes que banyant-se a les basses de l’horta es capbussava oint els companys parlant a la superfície. La tela gastada de la coixinera filtrava la llum eixuta de juliol. Sabia que el xiquet estava seguint els seus moviments i que tard o d’hora o advertiria als de fora.\n-«Han matat l’alcalde Albors¡ Han matat l’alcalde Albors¡».\nLa veu tèrbola li arribà encara amb la suficient claredat com perquè Miquel Fenollar afluixara la pressió dels seus dits sobre la veta. «Que et donen pel sac a tu ara, i als teu assassins també quan arribe l’Exèrcit. Que vos donen pel sac a tots. Quan penseu que esteu dalt de tot acabareu caent com la fruita madura que es podreix per terra i ni el bestiar se la menja.»\nEls crits de disbauxa de fora de la fàbrica li semblaven tan llunyans com els records que volaven fugaços pel seu magí. Ensumà l’olor del petroli que havia mullat la vora dels seus pantalons i ajustà la veta de la coixinera fins que sentí el seu cervell tan rebotit com els ulls d’una sardina. Abans de cargolar el dit índex sobre la veta en l’última estrebada, pensà:»si trepitges merda, no puges als arbres».


La FECASARM vol que s'implementi el test d'antígens per entrar a l'oci nocturn | betevé\nLa patronal assegura que ja va avisar que les mesures actuals anticovid són "difícils de complir"\nSílvia Carbonell | dilluns, 28 de juny del 2021, a les 14.40\nLa FECASARM demana al govern català que faci un canvi en les mesures que ha de complir l’oci nocturn i que sigui obligatori accedir als locals amb un test d’antígens negatiu que s’hauria d’acreditar amb un codi QR. La patronal de l’oci nocturn ha emès un comunicat aquest dilluns després que s’hagin fet públiques imatges de discoteques en què no es compleixen les mesures anticovid de la mascareta als interiors dels locals i la prohibició de consumir begudes a la pista de ball.\nEl secretari general de FECASARM, Joaquim Boadas, rebutja que se’ls tracti com un “cap de turc” i nega que l’obertura de l’oci nocturn hagi tingut cap influència en l’increment dels contagis: “Portem quatre dies oberts i és evident que cap dels contagis s’ha produït en l’oci nocturn legal”. Boadas ha demanat una rectificació “urgent” a l’administració perquè permeti els sistema de tests d’accés: “Si no és així vaticino que el sector està sentenciat a tancar una altra vegada”. Una situació, ha afegit, que significaria la mort de més del 80 % del sector.\n“El test d’antígens eliminaria fins a cinc restriccions actuals”\nLa FECASARM avisa que és molt difícil fer complir les normes i el sector demana canvis per poder continuar amb l’activitat i no haver de tancar per aquest motiu. Segons diu, si s’implenta el test d’antígens s’eliminarien fins a cinc restriccions imposades als locals, “s’aportaria més seguretat i blindaria els locals davant d’un eventual brot, ja que es demostraria que prové de l’àmbit il·legal”.\nEl secretari general de la FECASARM, Joaquim Boadas, considera que l’única manera que l’oci nocturn reglat es pot desmarcar del il·legal és “sotmetent el dret d’admissió als nostres locals a un test previ negatiu i acreditar-ho amb un codi QR”.\nLocalitzat el menor desaparegut a Barcelona la vigília de Sant Joan


Ed Sheeran a Barcelona, o com una sola persona és capaç de convocar-ne 50.000 - Primera Fila\nEd Sheeran a Barcelona, o com una sola persona és capaç de convocar-ne 50.000\nLes grans bandes i “divas” amb ballarines queden enrere. Aquí hi ha un home amb la seva guitarra.\nA ple 2019 és impossible no saber-ne res de l’existència d’Ed Sheeran. El cantautor anglès porta ja una dècada de conquestes a les llistes d’èxits d’arreu del món, i Barcelona també ha sucumbit a les seves melodies aquesta nit. Ell i la seva guitarra han aconseguit reunir més de 50.000 persones de totes les edats, sexes i religions a l’Estadi Olímpic Lluís Companys. I és que la seva música sincera i senzilla ha pogut superar qualsevol mena de barrera cultural o ideològica, i avui en dia són pocs els que poden reunir la quantitat i la varietat de persones que Ed Sheeran ha congregat avui a Montjuïc.\nPer escalfar motors, dos convidats han fet més amena l’espera abans del plat fort: Zara Larsson i James Bay. La sueca ha sigut la primera a aparèixer sobre l’escenari amb un gran cartell amb el seu nom de fons, perquè així ningú se n’oblidés. I és que sembla que últimament el nom de Zara Larsson hagi desaparegut del mapa mediàtic, tot i que no fa massa ha tret material nou força interessant. La cantant ha defensat amb fermesa el seu repertori, començant amb el seu èxit “Symphony” i tancant amb la ballable i, per sempre més recordada, “Lush Life”.\nEl segon corredor ha estat James Bay, el cantautor anglès que guarda trets més que similars amb el “gran artista” de la nit. La veu de James Bay és meravellosa, l’ha lluït en més d’una ocasió al llarg del seu espectacle i el públic l’ha rebut com qui rep el nèctar dels déus. Al llarg dels 45 minuts de directe ha “bordat” cançons com “Let it go” o el seu gran èxit “Hold back the river”, acabant el concert ben amunt.\nLlavors, i amb quasi un quart d’hora de retràs, ha aparegut “l’home” que tots estaven esperant, Ed Sheeran. Començant amb l’himne “Castle on the hill” s’ha posat a totes les persones que emplenaven l’Estadi Olímpic a la butxaca. A continuació ha explicat la màgia del seu directe, ha mostrat el seu sistema de loopers: uns aparells que repeteixen les peces de música que ell toca ad infinitum.\nEd Sheeran on fire a Barcelona! #edsheeranbarcelona #dividetour pic.twitter.com/dMkezYaTmS\n— PRIMERA FILA (@PrimeraFilaCat) June 7, 2019\nI és que la màgia del pèl-roig és només apreciable veient-lo i escoltant-lo en directe. En pocs segons és capaç de crear tres o quatre peces de guitarra i veu que, un cop superposades, sonen com si una banda de diversos músics l’estesin acompanyant a dalt de l’escenari. Veure una sola persona fent cantar i ballar a tantíssima gent, tan sols acompanyat per la seva guitarra, és un espectacle que costa d’imaginar a primer cop d’ull.\nEl concert ha anat agafant forma de la mà de temes com “The A team”, el qual li ha servit per fer una vista enrere a la seva carrera; “I Don’t Care”, la canço estrenada recentment co-composta amb Justin Bieber; o “Barcelona“, un himne que havia de tocar “obligatòriament” en aquesta cita.\nEl músic, però, no ha aconseguit mostrar el vertader potencial del seu directe fins que ha arribat l’esprint final de la trobada. Ha concatenat alguns dels seus grans èxits dels últims anys, cadascun cantat més fort que l’anterior. Cançons com “Galway Girl”, “Perfect” o “Thinking out loud” han fet vibrar l’Estadi sencer, ja que les més de 50.000 veus semblaven unir-se en una de sola.\nCal mencionar especialment la passió que ha despertat “Photograph” entre el públic i l’exaltació desmesurada que ha provocat “Sing”. De fet, aquesta ha sigut la cançó que ha tancat el concert abans del bis.\nEd Sheeran emocionant al públic amb la preciosa balada Photograph. #EdSheeran #EdSheeranBarcelona #dividetourbarcelona pic.twitter.com/0T0khX3pkD\nEntre crits de “No n’hi ha prou” o de “Shape of you! Shape of you!”, Ed Sheeran ha tornat a l’escenari per acabar de complir amb els desitjos del seu públic. Només han fet falta les primeres notes de la cançó ja mencionada perquè la pista i la graderia s’enfonsést en un mar d’aplaudiments. L’últim tema que el “rei dels loopers” ha decidit tocar ha estat “You need me, I don’t need you”, el qual ens ha deixat una visió bastant rapera i atrevida d’Ed Sheeran.\nA tot això, cal afegir que el cantant havia actuat al Palau Sant Jordi feia dos anys, així que emplenar l’Estadi Olímpic no era una fita gens fàcil. Malgrat això, la (re)-trobada d’Ed Sheeran amb el públic barceloní ha estat celebrada per molts i aclamada per molts altres. Ha tornat a emportar-se al seu públic de viatge durant dues hores, de la mà de la seva guitarra, la seva veu i les seves cançons ja convertides en himnes intergeneracionals.\nEd Sheeran ja s’ha convertit en un dels músics comercials més importants del segle XXI, i amb raó. Veure’l en directe és una meravella, és una d’aquelles experiències que no poden ser explicades, s’ha de viure-ho per creure-ho.\ned sheeran Barcelona 2019


Ràdio Balaguer - A partir d'aquest dijous ja es poden demanar les ajudes del Pla de Suport aprovat per la Paeria per reactivar els sectors econòmics més castigats per la pandèmia del coronavirus.\nA partir d'aquest dijous 6 d'agost, i fins el dia 19, les empreses, comerços o autònoms afectats per la covid-19 poden presentar la sol•licitud per accedir a les ajudes del Pla de Suport aprovat per la Paeria de Balaguer a mitjans de juny.\nAixí ho ha confirmat a Ràdio Balaguer la paera de Promoció Econòmica, Ester Guarné, que també ha recordat que els ajuts podran servir, per exemple, "per pagar lloguers, quotes d'inversió, o les quotes, dels autònoms".\nEl pla, dotat amb 100.000 euros, vol ajudar a les petites i mitjanes empreses que han vist perjudicat el seu negoci, ja sigui perquè van haver de tancar i, per tant, van aturar la seva activitat o perquè quan van reobrir ho van fer amb restriccions. Els beneficiaris rebran una quantitat màxima de 1.000 euros i segons la mateixa Ester Guarné es tracta de donar una ajuda directa per garantir la continuïtat de l'activitat.\nLes empreses que es podran beneficiar de les ajudes d'aquest pla de suport són aquelles que hagin patit una caiguda del 50 % de la seva activitat i que facturin un màxim de 150.000 euros anuals. Ho ha recordat la mateixa Ester Guarné.\nEl termini per a la resolució i notificació de concessió dels ajuts serà d’un mes comptat des de l’endemà de la data de presentació de la sol•licitud i l’import de l’ajut s’abonarà en un únic pagament, en el termini de 10 dies a comptar de l’endemà de la resolució de l'expedient.\nLes sol•licituds s'han de presentar de forma telemàtica omplint el formulari que es pot trobar a la web de la Paeria.\nL'aprovació definitiva de les Bases reguladores per a la concessió d’ajuts de reactivació econòmica dirigides a empreses afectades per la COVID-19 va sortir publicada al BOP el divendres dia 24 de juliol i aquesta setmana s’ha publicat la convocatòria.


Gestió i assessorament d'Empreses - AYCE ConsultingAYCE Consulting\nL’entitat Ayce Consulting, SL es va constituir l’any 1.992 com a despatx d’assessoria empresarial, amb una clara vocació de servei a les empreses.\nDes de llavors i fins l’actualitat, ens hem dotat dels recursos materials informàtics i de l’equip humà necessaris per a fer que els nostres clients disposin del millor assesso-rament i gestió de la seva empresa.\nEls nostres professionals estan especialitzats en les àmbits que engloba tot el nostre conjunt de serveis.\nA AYCE entenem el nostre client: el nostre servei es basa en la dilatada experiència dels consultors i en un profund coneixement del seu negoci i del món en el que es mou.\nEn l’àmbit de la Responsabilitat Social Corporativa, AYCE Consulting, col·labora amb la Fundació Formació i Treball (www.formacioitreball.org)\nLa FORMACIÓ I INSERCIÓ LABORAL de persones amb especials dificultats personals i sociolaborals per incorporar-se al mercat de treball. Al servei d’aquest objectiu s’emmarca tant la oferta de treball ocupacional com la realització d’activitats econòmiques per afavorir la inserció laboral.


Revisió del 05:08, 17 abr 2015\n1.476 octets eliminats , fa 5 anys\nRevisió del 14:12, 21 gen 2015 (modifica)\nm (Revertides les edicions de 185.13.77.248 (discussió) a l'última versió de 161.116.111.44)\nRevisió del 05:08, 17 abr 2015 (modifica) (desfés)\nLa Viquipèdia és una [[enciclopèdia]] en la qual hi col·laboren, en la seva elaboració, molts dels seus [[Viquipèdia:Qui escriu a la Viquipèdia?|propis lectors]]. Un munt de gent està constantment millorant la Viquipèdia, realitzant-hi milers de canvis cada hora quecontinuació, s'enregistren íntegrament enaprèn elscom [[AjudaViquipèdia:Pàgina dIntroducció/Contribuir|''historial|historials]] de cada article i que es poden veure'contribuir a la [[Ajuda:CanvisViquipèdia recents|pàgina de canvis recents>>''']]. Els canvis inadequats són desfets ràpidament.</div>\n'''No tinguis por de modificar els articles!'''. Qualsevol pot modificar-los, i t'encoratgem que '''[[Viquipèdia:Llanceu-vos-hi!|modifiquis de valent]]!''' Cerca qualsevol tema que t'agradi i que pensis que es pugui millorar i millora-ho: per exemple, corregint faltes d'ortografia o de gramàtica, millorant la redacció, ampliant el contingut i millorant les referències bibliogràfiques. Recorda que no espatllaràs pas la Viquipèdia, ja que totes les edicions es poden revertir, arreglar o millorar. Així que endavant, ajuda'ns a fer de la Viquipèdia la millor font d'informació d'Internet! '''[[Viquipèdia:Llanceu-vos-hi!|Llança-t'hi!]]'''\nObtingut de «https://ca.wikipedia.org/wiki/Especial:MobileDiff/15157656»


Des del Castell: La mofa interminable\nPublicat per: Sentinella en vetlla: a les 13:58:00\nAixó ja es una conducta de frenopàtic. Li cal un ingrés urgent.\nHome, posar això en la més gran soledat i a l'altre banda les grans obres de la història de l'art ho trobo una ridiculesa que es podria haver estalbiat.\nPerò la idea és bona, posar els principals edificis de Malgrat al costat d'aquesta torre del castell seria molt bonic (sempre i quan la figura de la torre fos tal i com era abans, i no aquesta que han posat ara que encara conserva la pèrgola)\nAixò és broma no? On és aquesta imatge? Jo no l'he vist!\nno és broma,no! És ven veritat, està a la banda del parc que dóna a la Verneda, fes la rotonda del principi del parc i baixa, la trobaras en la paret del parc que queda davant del carrer Riu Tordera. Mira-la, no té desperdici! El que s'ha de veure!\nPerò això és ridícul! Si l’edifici més fàcil de representar de malgrat és el castell! Fas un rectangle amb dues viseres allargades a la part de dalt i ja tens una torre del Castell que tothom reconeix, no cal refregar un error (perquè el que es va fer amb la torre és un error que no es vol acceptar ni rectificar)\n"el corrent de la veritat s'escampa pels canals dels errors" R.Tagore\nSi, si, te raó en Tagore, però el que son experiments cal fer-l'hos a casa i amb gasosa. Que és compri un lego hi jugui a casa seva a crear noves obres d'art, perque especialment dotada per la creació artística jo no la veig a l'artífex del gran bunyol.\nA mi em fa mal als ulls i al cor la veritat.\nés caure un cop rere un altre amb la mateixa pedra! jo em desespero!!\nAlgú em pot explicar quan es va posar aquesta figura de la torre a la tanca del parc?.\nCrec recordar que no hi era al principi de posar la tanca.\nHa sigut a posteriori que s'hi ha col.locat?\nfa molt de temps que hi és?\nEs va col·locar al cap de temps, el que no puc saber és la motivació que els va fer portar a terme tal acció.\nJa deu fer un mes que es pot veure.\nSi algú esbrina la intenció d'aquesta figura que ho faci saber, i no val dir "intenció estètica" perquè en aquesta peça no hi existeix, és ofensiva i l'estètica és un sentiment plaent.


100 qüestions per entendre el canvi climàtic - ISBN: 9788490347294 - (ebook) - von Jordi Mazon, Marcel Costa, Verlag: Cossetània Edicions - Details - Metzlersche Buchhandlung Karlsruhe\nvon: Jordi Mazon, Marcel Costa\nJordi Mazon, físic, doctor en Ciències per la Universitat Politècnica de Catalunya, d'on és professor i investigador al departament de Física, i també professor de física al batxillerat internacional. És autor de diversos llibres de divulgació científica, entre els quals 100 qüestions per entendre l'atmosfera i 100 preguntes de física, dins la mateixa col·lecció, així com de nombrosos articles de recerca en l'àmbit de la física de l'atmosfera. Des del 2017 és president de l'Associació Catalana de Meteorologia.\nMarcel Costa, biòleg i afeccionat a la meteorologia des de ben jove. És professor de ciències de l'ensenyament secundari, actualment a l'Institut Obert de Catalunya, i també exerceix la docència en el màster de professorat de la Universitat Pompeu Fabra. És autor i coautor de diversos llibres de text i de divulgació científica, especialment de l'àmbit de la meteorologia. Ha impartit nombrosos cursos i xerrades divulgatives sobre el temps atmosfèric i el clima. Des de fa anys és vocal de la Junta de l'Associació Catalana d'Observadors Meteorològics.


#2 Pedals Inquiets: Luxes, calors i l’efecte maglia tricolore a la Liguria italiana – areveure.cat\n15 Juny 2017 23 Juny 2017 genismauri\n#2 Pedals Inquiets: Luxes, calors i l’efecte maglia tricolore a la Liguria italiana\nHan passat uns quants dies més i ja sóc a Itàlia, concretament a Piacenza, una ciutat sense la nombrada d’altres però que us recomano treure-hi el manillar. M’hi he sentit com a casa. Perquè us en feu una idea, si no fos per la laberíntica col·lecció de carrers empedrats i la història mil·lenària que arrebossa cada un dels seus edificis, ben bé podria ser la “Lleida italiana”. Un poble gran (o una ciutat petita) que queda “per allà”, envoltada per camps de secà, miris on miris, i amb unes estratosfèriques temperatures que rebenten termòmetres. El far west italià, vaja.\nCom he arribat fins aquí? Després de creuar l’anomenada Côte d’Azur i sentir-me com un intrèpid Fórmula 1 tot rodant pels carrers de Monte Carlo, he deixat França i entrat al país de la bota per ben bé arran de costa. De Ventimiglia fins a Gènova, al llarg de tota la regió de la Liguria, he olorat els luxes d’impecables velers que farden als ports, de castells enclavats als penya-segats, de càmpings que valen més que un apartament a la Costa Brava en ple estiu. Però també de mil poblets amb cases de colors que pararia a fotografiar-los tots.\nAspecte dels afores de Piacenza, el que us deia, zona de secà\nEls poblets de la costa tenen tots aquest aspecte\nUs sona aquesta corba? Definitivament, Mònaco no està pensada perquè hi circulin vehicles com jo! Quin estrès, tu!\nPoble de Cervo, un prou representatiu de la regió de la Liguria\nHa estat travessar la frontera i canviar els vins, formatges i croissants pels espressos, pizzes i focaccies. M’agradava més la primera combinació, però aquesta segona no està del tot malament. Crec que m’hi puc acostumar.\nAmb el pas dels dies he anat agafant forma mecànica. Em sento còmoda. El sillín ha trobat la seva posició i ja no em fa aquell mal de les primeres jornades. Els pedals trepitgen amb més alegria i no flaquegen quan el terreny es torna costerut (com quan m’he fet la xula pujant el mític Turchino, a la serralada dels Apenins). Agraeixo que, periòdicament, ell dedica uns minuts a posar-me un líquid entre les dents de la cadena. Fiu, just llavors llisquen com un refinall.\nPerò superada ja la xifra de 1.000 km, i localitzat un Decathlon a Savona, em va semblar adequat fer-hi una aturada tècnica, de manteniment. Dos hores, i fins a cinc ragazzi diferents vaig tenir mirant-me radis i manillar. Tanta estona que, després de l’a priori senzilla operació, em van obsequiar amb un mallot pintat amb la bandera tricolor italiana “perquè la passegis pel nostre país”, van dir. A mi, la talla S em va petita, però a ell, niquelada.\nAixí que l’endemà, ell enfundat amb el verd, blanc i roig, jo no parava d’escoltar paraules com forzza!, ciao ragazzo!, porca miseria, non è possibile!, i veure polzes amunt d’aprovació, que m’eriçaven els radis de les rodes. Aquella etapa, amb aquest suport patriòtic desmesurat, vaig venir-me molt amunt. Un vist i no vist, perquè la maglia tricolore va quedar tan suada per l’extenuant calor d’aquests dies, que la vaig sentenciar dins una alforja fins a la següent rentadora. I oh, sorpresa! La samarreta blava convencional que ell lluïa el dia següent no va provocar el mateix efecte, ocultant-me entre la resta de companyes que circulen per les carreteres, i tornant-me, de nou, invisible entre l’asfalt.\nNo m’enrotllo més i us deixo aquí unes quantes fotografies més perquè poseu imatges a tots aquests indrets.\nFins d’aquí un dies!\nRefrescant-me de la calor a Niça\nM’aturo als mercats, ara és època d’albercocs\nComenço a rodar ben d’hora, quan encara no hi ha ningú als carrers\nPaisatge de muntanya a la serralada dels Apenins\nEntrada anterior #1 Pedals Inquiets: Els inicis, rodant per la Provence francesa\nEntrada següent Restaurant senegalès: Dakar BCN\nHi ha 11 comentaris\n15 Juny 2017 a les 19:44\nBravo a tots 2! A seguir rodant!\n18 Juny 2017 a les 19:24\nGràcies Vile! 😀\n15 Juny 2017 a les 21:03\nEspectacular viatge i grans escrits!!!\n18 Juny 2017 a les 19:23\n16 Juny 2017 a les 17:23\nQuin goig llegir-te Genís! Molta sort amb l’aventuraci gaudeix-ne cada segon. L’incertesa del dia a dia fa del viatge una experiencia inoblidable! Qui sap, potser ens topem pel camí. Si necessites consells sobre algun país en particular fes-nos-ho saber! D’entrada un pèl just si vols fer tota la ruta de la seda sense passar massa fred 😀\n18 Juny 2017 a les 19:28\nI tant Pablo, un parell de setmanes i ja tota una experiència! Us vaig seguint de ben a prop, fascinat amb les vostres pedalades. No dubtis que en algun moment o altre et faré algunes preguntes. Sobre el fred, suposo que sí, és inevitable, però ja anirà arribant, de moment tot són suors! 😀 Si rondeu una mica més per Xina, potser us atrapo 😉 Una abraçada!\n20 Juny 2017 a les 9:32\nA nosaltres ens queda com a molt un mes a la Xina (Xinjiang majoritàriament). Normalment hauríem de creuar la frontend amb el Kazahstan, poc després Kirguistán i a continuació enfilarem la recta final del viatge amb el Pamir. Ens torrarem vius a Uzbekistan i voldríem arribar al mar Caspi per creur en vaixell i fer els països del Caucas com a cirereta (ens han parlat rebé, en especial de Georgia). En tot cas vaig veure el recorregut que tens al cap fer i es super ambiciós! Tens una idea de quant de temps vols dedicar-hi? Molta sort company!\n17 Juny 2017 a les 15:32\nQuan tornis parlem de on es menja millor: Itàlia o França 🙂\n18 Juny 2017 a les 19:29\nLa cosa s’està posant complicada, gens malament per aquí tampoc 😉\nJa t’aniré informant, moltes gràcies Matteo! 🙂\nnúria vallés ha dit:\n22 Juny 2017 a les 20:43\nQuina manera d’enganxar-se! Només anem per la segona entrega i el públic ja demana més! Increïble el ràpid que es mou pel mapa aquesta bicicleta amb alforges. Esperant més notícies 🙂\n23 Juny 2017 a les 17:44\nOh, s’hi posa a primera hora i va fent durant tot el dia. Quina pressió, tu! Però sembla que hi ha notícies 😉


Els problemes musculars fan plegar Cande Moreno abans d’hora aquesta temporada - Altaveu el diari digital d'Andorra\nEls problemes musculars fan plegar Cande Moreno abans d’hora aquesta temporada\nL’esquiadora, que a final de l’any passat també va haver d’estar confinada uns dies per Covid, no pot competir al més alt nivell perquè les molèsties físiques no li permeten\n02/02/2021 (19:19 CET)\nCande Moreno atura l'activitat. FAE\nCande Moreno ha decidit parar. Prefereix donar per acabada la temporada abans d’hora i intentar recuperar-se del tot per a la propera que no arriscar-se a què els dolors musculars que arrossega de fa temps s’acabin agreujant o cronificant i que engeguin la seva carrera esportiva en l’aire. Fa temps que la seva musculatura dóna senyals de debilitat. Pot esquiar, sí. Però no al límit. I això fa que no pugui competir al màxim nivell com hauria de ser.\nDe fet, a Crans Montana ja no va acabar competint perquè la seva esquena no va resistir els dies d’entrenaments al màxim nivell. L’esgotament i les dolences que patia la musculatura de l’esquena van desaconsellar la participació en aquella prova. Comptat i debatut, i veient que la situació continua i no es recupera, prefereix donar per finalitzada la temporada abans d’hora. Una temporada en què, a final de l’any passat, ja havia hagut d’estar uns dies aturada per culpa de la Covid.\n“És una sensació agredolça”, ha explicat l’esquiadora a Altaveu. I és que, apunta, a les curses d’aquesta temporada considera que “estava a un nivell força alt”. El problema és que, malgrat que “en el dia a dia no tinc molèsties”, el problema arriba quan es posa al 100%. També admet estar “trista” perquè es perdrà el seu darrer mundial júnior així com l’absoluta. A banda, remarca, “començava a tenir experiència a la Copa d’Europa per estar a un bon nivell”.\nMoreno marxarà ara tres setmanes a Cap Breton, a un centre especialitzat en recuperació. D’aquesta forma, amb aquest tractament, els metges confien que pugui recuperar la normalitat i, d’aquesta forma, afrontar amb la lesió superada el futur, pensant, això sí, ja en la següent temporada.\nEl metge de la FAE, Bernat Escoda, ha explicat que “el més important és que es descarten hèrnies discals ni contusions”. Així, apunta que “és un tema de reequilibrar i treure contractures, i tornar a posar a to la musculatura de l’esquena”. Això no significa aturar l’activitat, tot el contrari: “El pla és esquiar, fisioteràpia i osteopatia, i estem a l’espera de poder anar a Cap Breton”.\nFins ara, Moreno no havia pogut competir en moltes proves, ja que el calendari de velocitat femenina ha patit moltes suspensions per la manca de neu. Va acabar en vintena posició en el supergegant de Zinal i quinzena i novena en les dues proves disputades a Santa Caterina Valfurva.


Holiday Home Hindeloopen - 09 Súdwest-Fryslân Països Baixos - Ofertes d'hotels amb els MILLORS DESCOMPTES EN LÍNIA\nHindeloopen, Súdwest-Fryslân, Països Baixos - Veure al mapa\nMés informació sobre Holiday Home Hindeloopen - 09\nAl visitar Hindeloopen, vosté es sentirà com a casa a Holiday Home Hindeloopen - 09, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday Home Hindeloopen - 09 també ofereix moltes instal.lacions per enriquir la seva estada a Hindeloopen. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions.\nL'ambient de Holiday Home Hindeloopen - 09 es reflexa en cada habitació. calefacció, aparell de televisió, nevera, forn microones, plat de dutxa són només algunes de les comoditats a la vostra disposició. Pesca, equitació de l'hotel, són llocs ideals per a relaxar-se després d'un llarg dia. Les seves instal.lacions de primera i una situació excelent fan de Holiday Home Hindeloopen - 09 la base perfecta per a gaudir de la seva estada a Hindeloopen.


'Els nens desagraïts' una obra guardonada als Premis de la Crítica 2017, avui a Cal Bolet - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports\n16 Desembre, 2018, 10:00\nAquest diumenge, 16 de desembre, a les 19h, continua la programació teatral de Cal Bolet amb Els nens desagraïts, guardonada amb el Millor text i Millor actriu de repartiment de la Crítica 2017.\nAvui a les 19h al teatre Cal Bolet de Vilafranca Llàtzer Garcia dirigirà aquesta representació que tracta el fanatisme i les creences d’una comunitat ultracatòlica de Girona.\nL'obra se situa a Sant Gregori, un poble de Girona, on es reunia als anys vuitanta una comunitat de famílies –liderada per la “Mare”, autoproclamada “Missatgera de Déu”– que van decidir abandonar els cercles d’amistats per agermanar-se en una rígida comunitat catòlica. Renunciaven al món i als seus plaers per viure en la més estricta pobresa mentre esperaven la fi del món.\nEn aquesta comunitat van néixer nens que, arribat el moment, van sortir per trobar-se amb el món més enllà del seu bosc, aïllat de tot.\nDesprés de la funció hi haurà una tertúlia amb els intèrprets conduïda i moderada per un crític teatral de Recomana. També se servirà una copa de vi gentilesa de Bodegues Pinord.


Ruta completa per Villa Urquiza - Fuet i Mate\nRuta completa per Villa Urquiza\nVilla Urquiza serà un dels pròxims de moda de la ciutat de Buenos Aires per la gent que no li agrada la moda. El barri té de tot.\nT’expliquem tot allò que hem descobert passejant i preguntat.\nAmb la ruta complet aper Villa Urquiza, et semblarà que has nascut al barri.\nQuè fer i visitar a Villa Urquiza\nVilla Urquiza és un d’aquells barris ideals per viure-hi, ja que estan fora de la zona turística però tenen de tot, una avinguda que li dóna el moviment, el metro que amb vint minuts et porta al centre de la ciutat, un passeig comercial ple de botigues de roba, botigues de les de tota la vida i bars emblemàtics, teatres, restaurants i carrers estrets amb cases baixes i veïns de tota la veida.\nVilla Urquiza és veí de Saavedra, Colgham, Belgrano, Villa Ortúzar, Parque Chas, Agronomia i Villa Pueyrredon i els seus límits estan marcats per Avenida De los Constituyentes, La Pampa, Avenida Doctor Rómulo Naón, Avenida Monroe, les vies del tren, Estomba, Franklin D. Roosevelt, Tronador, Avenida Congreso, San Francisco de Asís, Núñez, Galván i Avenida Crisólogo Larralde.\nEl barri comparteix història amb molts dels barris de la zona nord i oest de la ciutat, el ferrocarril, però en aquest cas és una mica diferent. L’empresa Las Catalinas tenia l’objectiu de reomplir una zona de la ciutat que s’innundava constantment, per això va comprar uns terrenys, coneguts com las Lomas Altas per tal de poder portar material per omplir el terreny que avui ocupa L.N.Alem i Paraguay. Així, que la mateixa empresa va contruir cases per als treballadors que s’havien de traslladar en aquella zona aïllada de la ciutat i a més a més, s’hi va constuir la seva casa el propietari de l’empresa, Francisco Seeber.\nQuan l’obra es va acabar, van decidir dividir el terreny en lots i vener-los gràcies a l’arribada del ferrocarril de l’oest. La zona es va anomenar Villa de Las Catalinas. El ferrocarril hi va arribar el 1889 amb una estació entre les actuals Monroe i Bauness i aquest va ser el punt de partida del creixement del nou barri, que el 1896 ja tenia una de les seves esglésies, Nuestra Señora del Carmen. Molts dels treballadors del l’empresa que s’havien instal·lat allí eren de Entre Ríos i per això van promoure que el nou barri recordés a Urquiza, passant-se a anomenar Villa Urquiza, el 1901.\nQuè visitar a Villa Urquiza\nLa plaça principal és la Plaza Echeverría, recentment restaurada, on hi podem veure un monument al qual fou president d’Argentina i que porta el nom del barri, Justo José de Urquiza. Els terrenys per construir la plaça van ser donats per Seeber, el 1894, amb la intenció de donar a la nova vila una zona on els seus veïns es poguessin reunir.\nEl monument de Uriquiza estava ubicat a l’avinguda Alvear amb Pueyrredón però el 1942 es va mudar a aquest plaça després d’una sol·licitud encapçalada per Manuel Canicoba. L’autor de l’obra fou l’escultor argentí Pablo Tosto i data de 1936, és de granit rosa i vol recordar tant al caudillo com als rius Paraná i Uruguay.\nFer un cafè a Villa Urquiza\nEl bar emblemàtic del barri, declarat bar notable, és el Café de la U. que es troba davant de les vies del tren i de la Parroquia de Nuestra Señora del Carmen, que és la patrona de Villa Urquiza. A Triunvirato 4440 hi ha el Cine Teatro 25 de Mayo que avui forma part dels teatres de la ciutat, com el San Martín i que per tant hi podem veure obres a uns preus més que assequibles.\nEl teatre va obrir les seves portes a la dècada de 20 per iniciativa d’un grup d’empresaris del barri.\nExplica’ns què t’ha semblat tot plegat? Tens algun altra racó de Villa Urquiza per explica’ns? Deixa’ns un comentari.


Receptes d'estar per casa: de gener 2014\n100 gr. de carn de vedella (també podem posar salsitxa)\n200 gr. d'espinacs\nformatge ratllat (jo he utilittzat el "4 formatges")\nBullim els ous posant-los en un pot amb aigua i deixant-los 10 minuts des de que l'aigua bull. Els refredem, pelem, tallem per la meitat i separem els rovells que reservarem a part.\nBullim els espinacs en una mica d'aigua amb sal. No cal que posem gaire aigua a l'olla, tot i que sembli en un primer moment que els espinacs no hi cabràn, ja que de seguida mimven molt de volum i a més ells mateixos fan molta aigua. N'hi haurà prou si els bullim 2 o 3 minuts. Els escorrem molt bé, apretant-los amb una cullera en una escorredora. Els reservem.\nEn una paella o cassola amb una mica d'oli, fregim la ceba tallada petita. Afegim la carn picada i una mica de sal i deixem que s'enrosseixi. Amb l'ajuda d'una forquilla anirem xafant la carn amb la ceba per tal que quedi ben esmicolada.\nQuan la carn estigui feta hi tirarem mitja cullerada de farina i deixarem que es cogui una mica. Afegim una mica de llet per lligar-ho tot, els rovells que haviem reservat, i els espinacs. Ho barregem per tal que tots els ingredients quedin integrats, i ja tenim el farcit preparat.\nAmb aquest farcit omplim els ous i els posem en una plata que pugui anar al forn.\nAmb la mantega, una mica de farina i la resta de llet fem una beixamel, cobrim els ous i hi posem formatge ratllat per sobre.\nEtiquetes de comentaris: carn picada, espinacs, ous, segons\n1 bossa d'enciam\nuns quants tomàquets xerris, o del tipus que ens agradin\n1 panotxa de blat de moro cuita\n50 gr. de formatge tendre de cabra\nNetegem i tallem els xampinyons. Els posem una mica de sal i els saltegem en una paella amb una mica d'oli. Reservem\nAfegim una mica més d'oli a la mateixa paella i enrossim la panotxa. Quan ja sigui rossa hi posem una mica de mantega i deixem que es fongui i que impregni la panotxa.\nRentem i tallem els tomàquets. Tallem el formatge a trocets petits.\nMuntem l'amanida posant primer l'enciam i el tomàquet tallat a trocets. Ho amanim amb una mica de sal i oli. Posem a sobre els trocets de formatge, els xampinyons i el blat de moro que haurem separat de la panotxa tallant-lo amb un ganivet.\nAcabem amb un raig d'oli per sobre.\nEtiquetes de comentaris: amanides, blat de moro, enciam, primers\nPer Nadal s'han de comprar torrons, però resulta que hi ha tanta gent que diu que no els agraden (cosa que mai no acabaré d'entendre), que sempre en sobren. O sigui que arriba el mes de febrer i encara tens torrons a l'armari.\nHe voltat una mica per la xarxa buscant idees per donar-els-hi sortida i n'he trobat unes quantes. Aquesta coca n'és una, i l'he trobat aquí.\nBatim els ous i el sucre fins que quedin esponjosos (en la thermomix, 10 minuts, sense temperatura, velocitat 3 i 1/2). Afegim la mantega fosa i el iogurt i barregem 10 segons a velocitat 1 i 1/2.\nAfegim el torró esmicolat i triturem, 15 segons a velocitat 5.\nAfegim la farina i el llevat i barregem, 5 segons a velocitat 4. Acaben d'incorporar la farina amb l'espàtula.\nAboquem la barreja en un motlle pintat amb mantega i l'introduim en el forn preescalfat a 180º durant aproximadament 30 minuts.\nEtiquetes de comentaris: dolços, pastissos, postres, Thermomix, torró\n2 fulls de massa quebrada\n2 o 3 cullerades de sucre integral\nExtenem un dels fulls de massa en el fons d'un motlle rodó. Triarem el motlle en funció de la mida que vulguem que tingui el pastís; el podem fer de més diàmetre i més pla o bé més alt i petit.\nPelem les pomes, treiem els cors i les tallem en làmines ben fines. Les posem en un bol, hi afegim el sucre i la canyella i barregem per tal que quedi tot ben repartit.\nPosem les pomes a sobre del full de massa quebrada.\nTapem amb un segon full, que haurem retallat una mica per tal de que quedi per dintre del de sota. Tanquem el pastís fent muntar el disc inferior per sobre del superior.\nAmb els retalls que ens han sobrat de tallar el disc superior fem els guarniments i els posem per sobre del pastís.\nAmb l'ajuda d'un pincell pintem el pastís amb ou batut.\nL'introduim al forn que haurem preescalfat a 180º, durant 40 minuts, fins que el veiem daurat.\nÉs bo tant tebi com fred.\nEtiquetes de comentaris: massa quebrada, pastissos, poma, postres\nAra mateix a casa meva hi ha un munt de carbasses. Me les van portar el Manel i l'Antònia del seu hort de l'Espluga de Francolí. N'hi ha de totes les mides i colors, algunes de ben curioses. Les trobo tan maques que les he tingut a l'entrada de casa tot aquest temps.\nPerò li va arribar l'hora a la més grossa. Com que li volia donar un destí més original que la crema de sempre, la vaig fer al forn, amb una mica de romaní, oli i all. Un encert!\n1 carbassa, si pot ser d'un hort conegut com aquesta meva que me la van portar de l'Espluga de Francolí\nTallem la carbassa a trossos i els posem en una plata que pugui anar al forn. Hi posem all tallat petit, oli, sal i romaní fresc i l'introduim al form a 180 durant aproximadament 30 minuts.\nEstà boníssima acompanyant un plat de carn i una amanida.\nEtiquetes de comentaris: carbassa, primers, verdures\nEl Nadal és temps de tradicions i costums familiars. Aquesta és una de les nostres: la Nit de Nadal el Iago prepara els seus espaguetis amb salsa de llagostins, i tots ens llepem els dits.\n20 llagostins o gambes\npeperoncino o pebre de caiena en pols\nPelem els llagostins o gambes i els treiem el budell fent un tallet al llom.\nEn una paella fonda amb una mica d'oli fregim la ceba tallada petita, amb una mica de sal, un parell de minuts.\nAfegim els caps dels llagostins i ho fregim tot ben barrejat. De tan en tan anem xafant els caps dels llagostins per tal que desprenguin tota la seva substància.\nHi aboquem la copa de conyac i flambegem. Recordem que abans d'aquesta operació haurem d'apagar l'extractor per evitar accidents.\nAfegim el peperoncino, remenem i hi tirem els tomàquets ratllats. Deixem que fregeixi uns minuts.\nQuan veiem que el sofregit està a punt el passem pel colador xinès, xafant i prement amb la mà del morter per extreure tot el suc dels caps dels llagostins.\nA la salsa que haguem obtingut li afegim un rajolí de crema de llet. Barregem i reservem.\nBullim les tallarines en abundant aigua amb sal. Escorem i reservem.\nEn una planxa o paella ben calenta fregim els llagostins amb un polsim de sal.\nBarregem les tallarines amb la salsa.\nPosem a cada plat una porció de tallarines amb salsa i cinc llagostins a sobre i hi espolsem una mica de parmesà ratllat.\nEtiquetes de comentaris: llagostins, pasta, primers\nAquest montadito que va fer el Iago per al sopar de montaditos d'aquest any, de tan senzill fa riure, però si la cansalada és bona i el pa cruixent i tendre és una autèntica delícia.\nLa idea és del nostre amic Jesús Antón.\n4 llesques de pa tendre\n4 talls de cansalada ibèrica\nPosem un tall de cansalada a sobre de cada llesca de pa. Hi tirem una mica d'orenga per sobre.\nPosem els montaditos a gratinar fins que la cansalada es comenci a fondre.\nEtiquetes de comentaris: cansalada, montaditos, per picar\nLa contribució de l'Oscar al sopar de montaditos va ser un èxit. El pinxo era tan bo com ho suggereix la foto.\nTallem els ous durs en dues meitats i en tallem una llesqueta a la base per tal que quedin més ben assentats.\nA sobre de cada llesca de pa hi posem, en aquest ordre, un tall de pernil, l'ou i un llagostí, i ho punxem tot amb un escuradents.\nHi posem una mica de maonesa i ratllem els trocets d'ou que ens han sobrat per sobre.\nEtiquetes de comentaris: llagostins, montaditos, ous, per picar, pernil\nMontadito de formatge de cabra i ceba caramelitzada\nAquest montadito el va fer el Iago per al sopar de montaditos d'aquet any, i va ser un dels més votats.\n2 llesques de pa de motlle o 4 llesques de pa de baguette\n2 talls de formatge rulo de cabra\nuna culleradeta rassa de sucre\nTallem la ceba en juliana, la salem i la posem a fregir, a foc baix, en una paella amb una mica d'oli. Anem remenant de tant en tant fins que estigui ben tova. A mitja cocció afegim una culleradeta de sucre per ajudar a caramelitzar. Deixem que continui fregint fins que agafi un bonic color torrat. Reservem.\nSi utilitzem pa de motlle, tallem les llesques per la meitat. Torrem el pa lleugerament per les dues bandes i reservem.\nTallem per la meitat les rodanxes de formatge.\nA sobre de cada troç o llesca de pa hi posem un troç de formatge, i a repartim la ceba per sobre.\nEtiquetes de comentaris: ceba, formatge, montaditos, pa de motlle, per picar\nLa tempura és deliciosa. Qualsevol verdura tallada primeta passada per aquesta pasta de farina i fregida en abundant oli queda de vici. Inconvenient: s'ha de fer al moment, tenir-ho tot preparat, fregir-ho uns quants segons i servir-ho immediatament.\nEn aquesta ocasió vaig utilitzar una farina per a tempura ja preparada, a la que solament se li havia d'afegir l'aigua, i he de dir que va quedar prou bona, al menys ningú no es va queixar.\nEn una altra ocasió explicaré com preparat tempura d'una manera més tradicional.\nfarina especial per tempura\nTallem les verdures en juliana. Pelem els llagostins i els traiem el bodell fen una incisió al llarg del llom.\nEn un bol barregem una cullerada de farina per a tempura amb una mica d'aigua molt freda. És importantíssim que l'aigua sigui gairebé gelada. Hi podem afegir també un o dos glassons.\nBarregem sense insistir massa. No importa si queden alguns grumolls de farina.\nPosem la verdura tallada en el bol de la tempura i barregem.\nPosem una paella fonda o un pot amb abundant oli vegetal al foc. És millor que sigui un oli vegetal, lleuger, perquè no aporti gaire gust a la fritura.\nQuan l'oli sigui ben calent anem agafant porcions de verdures, barrejades, i les tirem dins la paella. Amb uns segons n'hi haurà prou. Les anem retirant de la paella amb una rassera i les posem sobre paper absorbent.\nFem el mateix amb els quatre llagostins.\nServim en una plata o en platets individuals.\nVeureu que per a la tempura no s'utilitza gens de sal. En la cuina japonesa es cuina sense sal; el menjar es condimenta a taula amb la salsa que correspon, ja sigui salsa de soja o d'un altra tipus.\nEtiquetes de comentaris: llagostins, montaditos, per picar, verdures\nMontadito de formatge Philadelphia i salmó fumat amb mel\nLa foto no fa justícia a aquest montadito que va preparar l'Oscar per al sopar de montaditos d'aquest any. No solament era més bonic, sinó que és un dels que van agradar més. El toc de mel li dóna un punt de contrast i de sofisticació a l'alçada d'un sopar de festa.\n2 llesques de pa de motllo o 4 llesques de pa de baguette\n4 talls de salmó fumat de la mida del pa\nuna mica d'ou ratllat per guarnir\nTorrem el pa lleugerament per les dues bandes. Si utilitzem pa de motlle, el tallem en dues meitats.\nEstenem sobre el pa un capa de formatge Philadelphia, i posem a sobre un tall de salmó fumat. Acabem amb un rajolí de mel i una mica d'ou dur ratllat.\nEtiquetes de comentaris: montaditos, per picar, philadelphia, salmó


Espai Menut | Teatre, contes, tallers, jocs i música. tot això i més en el Grau i les Alqueries\nQue no ja no hi ha col? No passa res. El Grau i les Alqueries t’ofereixen alternatives per passar una estona divertida amb els peques aquesta última setmana del mes de juny. T’apuntes? ¡Per anar a la platja ja hi haurà temps durant tot l’estiu! El Grau celebra Sant Pere i les Alqueries les festes de la Segregació i opcions tens per a tots els gustos: teatre, jocs tradicionals, tallers, animació infantil i música, amb Salva el Mussennacitu i el seu espectacle teatral-musical i amb Trobadorets, i el seu concert per no deixar de balles (grans i xicotets).\nT’ho comptem per parts. En el Grau pots preparar els teus plans en família tant amb les activitats del programa oficial com amb l’alternatiu. Per exemple, dimarts a les 11.00 tens concurs infantil de dibuix a Port Azahar ia les 18.00 jocs populars i gimcana al carrer Torrenostra patrocinats per la Penya 1001; dimecres hi ha parc infantil a la Penya La Marxa i dia infantil a la Penya 1001. Dijous grans i menuts tenen una cita amb les paelles i el divendres la tradició lúdica es trasllada al moll pesquer amb la celebració del típic pal ensabonat.\nTallers, contes i la música de Salva el Mussennacitu\nDijous, 28 juny 17.00 Plaça de la Font de la Barrassota. El grup de Festes Alternatives del Grau ha dissenyat dues jornades per no parar el dijous dia 28 i el divendres, dia de Sant Pere. El dijous la jornada comença amb un taller musical a càrrec de la Unió Musical del Grau. I després: nòmades cosidores, taller de rall, presentació del conte El reino del dragón, de l’escriptor i poeta Pako Punk, que donarà els beneficis d’autor i de la primera edició al col·legi Benadressa per a xiquets i xiquetes amb paràlisi cerebral.\nPrèviament, Salva el Mussennacitu segur que sorprèn al públic amb el seu espectacle teatral i musical Sons, dances i cançons. Poc més que una guitarra i la seva veu necessita aquest compte canta contes per ficar-se a grans i menuts a la butxaca, com ja va fer el passat 17 de juny a la Festa del Planetari amb un taller titulat Entre xiulets i flautes.\nI per si això us sembla poc, l’associació Aula Debat. Dones del Grau prepararà berenar per a tots els assistents. Què bó!\nMés tallers i concert de Trobadorets\nDivendres, 29 de juny 17.00 Plaça de la Font de la Barrasota. L’endemà, festa gran al Grau. I es nota. Una altra tarda per passar-s’ho genial amb diversos tallers: reciclat, planters i foc a càrrec de Botafocs. I després dels tallers, arriba la música de Trobadorets, música que no només és per veure i escoltar és, sobretot, per ballar i no parar. Cançons populars com el Joan Petit, o el Vestit que ports i altres d’elaboració pròpia com el Monstre del llac de Banyoles … I com no, les Festes Alternatives del Grau també prepararan berenar per als assistents.\nSi ho prefereixes, en les Alqueries també han programat activitats infantils dins de les seves festes de la Segregació. Dimarts, dimecres i divendres tens una cita a plaça Major. Dimarts amb un concurs infantil de dibuix, i dimecres i divendres són els dies reservats per a l’animació infantil i el Tetro.\nRural Magic, de La Troupe Malabó\nDimecres, 27 19.30 Plaça Major. La companyia presentarà el seu nou espectacle Rural Magic dirigit a públic familiar. La Troupe Malabó sorprèn amb les seues propostes que poden abastar des del teatre al clown, passant per la màgia o l’animació infantil amb propostes com Top Màgic, Sopa de Magos o Juansín, una histeria sin miedo.\nLudiplanet, de Scura Splats\nDivendres, 29 19.00 Plaça Major. Els vila-realencs de Scura Splats van a muntar una bona. Dues hores i mitja de diversió en un recinte tancat de jocs, malabars i habilitats. També hi ha una Zona Peque (de 2 a 5 anys). Els monitors indiquen als participants quines són les normes per jugar i els fan una xicoteta demostració dels diferents recursos i a continuació ells prenen l’espai per posar a prova les seves habilitats amb els objectes. Transcorreguts 30 o 40 minuts s’els ofereix un xicotet show i entren nous espectadors a l’espai de joc.\nAquesta entrada va ser postejada en Festes, Per edats, Tots els públics i etiquetada com Festes de la Segregació, Festes de Sant Pere del Grau, La Troupe Malabó, les Alqueries, programación infantil, Salva el Mussennacitu, San Pedro 2012 programa, Scura Splats, Trobadorets per Espai Menut. Bookmark the permalink.


Ets a:...El parc de la Clota\nLa Clota, situada entre el barri de Can Puiggener i la llera del Ripoll, juga un paper de transició entre l'espai urbanitzat i l'espai de riu i és una de les entrades més accessibles al llarg del riu. Aquest espai va ser durant molts anys un espai degradat, amb la construcció de nombroses barraques i amb funcions d'abocador. La recuperació de l'espai es va iniciar amb l'eliminació dels abocaments incontrolats i amb el sanejament de la zona.\nAvui, amb el projecte de la urbanització del parc de la Clota es finalitza la recuperació d'una part de la Clota, la Clota alta, i queda restaurada la zona com a espai d'esbarjo per als veïns, alhora que es crea un nou accés a l'horta de Can Puiggener i a l'horta d'Arraona.\nSuperfície 14.000 m³\nCamins 305 m\nArbres 645 unitats\nArbustos 800 unitats\nHidrosembra 850 m²\nMobiliari 15 bancs\nIl·luminació 3 columnes de 12 m amb 3 projectors cadascuna\nEn una segona fase està prevista la creació d'una lamina d'aigua.\nAmb la intervenció paisatgística de creació d'una zona de retenció d'aigua al Ripoll a la zona de la Clota, es pretén recrear un paisatge que ens evoqui zones d'aigua, humides, amb la seva vegetació de ribera. Aquest element permetrà enriquir la fesonomia del riu i combinar zones d'aigua corrent, amb el soroll associat característic, amb zones d'aigua quieta.


Tanta Via Catalana, tants sí-sí i tants sí-no , tanta inoxcrom malgastada, tanta estelada al balcó, tanta Assemblea i tant d’Òmnium, tant de dret a decidir, tanta música d’harmònium, tanta crida a resistir, tants matins malaguanyats amb la Mònica Terribas, tants medis subvencionats amb tertúlies d’altes mires, tanta Espanya desastrada, tants de moments fent història, tanta força desplegada amb tanta convocatòria, tant tres per cent per ‘nar fent, tantes urnes al carrer, tantes veus al Parlament, tanta carta a l’estranger, i al final la independència resulta que és un paper on es concentra en essència el miracle que ara ens ve! Amb nou punts i quatre rúbriques és com una carta als reis que ens portaran la República en forma de noves lleis. Primer desconnectarem empassant-nos molt de fum, però després ens refarem i veurem la nova llum. Amb un mes i en un plis-plas tindrem una nova hisenda sense Montoro ni\nCom en un joc de miralls se’m barregen els meus anys amb els que compleixes ara. Si miro endins del cristall puc veure-hi la meva cara satisfeta i expectant perquè hem bastit nova llar en els meus trenta-un anys i comencem a albirar el contorn del teu dibuix retallant-se davant nostre. I se’ns confonen en veure’t l’espai obert de la plaça i el color blau dels teus ulls. Si giro el cap del cristall sé del cert que al meu darrere s’apilen noves imatges que en un present permanent es fan tan meves com teves, queden gravades per sempre a cada angle del mirall pel cisell del mateix temps, com el reflex protector que dins d’un fons infinit ens guarda tot el que som en perenne joventut. C.A. 25 d’octubre de 2015 31è aniversari de l’Elena\nSi no és que l’atzar, com deia Montaigne, ens té preparada alguna sorpresa en el camí de la raó, que en aquests moments és més aviat una desraó, serà molt complicat trobar una sortida al laberint. A banda i banda del camí se senten els ecos d’ algunes veus inquietants: 1.- Malgrat la incertesa total sobre la investidura del president, ja s’anuncia per poc després de la constitució del nou Parlament una declaració solemne de ruptura amb l’Estat com inici del trànsit cap al nou Estat català en forma de República. Una declaració d’inici de la primera fase de l’anomenat procés constituent està més o menys dibuixada en el full de ruta de Junts pel Sí, però en tot cas prevista per un moment posterior a la investidura del president. És a dir, es comença la casa per la teulada, i amb els materials més rudes, si ens cenyim a la dinàmica del procediment d’aquell full de ruta, el que voldria dir que les condicions de la Cup comencen a fer el seu efecte encara\nLa complicada situació de la política catalana després del 27S, encallada dins d’un laberint del que serà molt difícil trobar-ne la sortida a curt i a mig termini, encara que és probable algun tipus d’acord de Junts pel Sí amb la Cup que després de les generals del 20D acabi fent president algun diputat de la llista del Sí, no necessàriament Artur Mas, em sembla que es pot explicar amb una aproximació als principals factors d’acció política que s’han posat en joc durant el procés, sobretot a partir de les eleccions anticipades del 2012: 1.- L’ensulsiada convergent del 28N de 2012 va propiciar la radicalització irreversible del procés per situar-lo definitivament en l’àmbit teòric de la sobirania democràtica o de l’autodeterminació democràtica, és a dir, en un àmbit d’acció política que es desfeia del tot de les ambigüitats del dret a decidir i optava de manera exclusiva per la via cap a la independència. Aquesta opció, encara només teòrica en aquells momen\nM’esperava veure molta gent davant el Palau de Justícia, gent que més o menys espontàniament sortiria al carrer per demostrar la seva disconformitat amb la tramitació de la querella encarregada pel Govern central a la Fiscalia de l’Estat per la celebració del procés participatiu del 9N. Aquell encàrrec va ser un despropòsit, una encomanda que els fiscals del TSJC no van acceptar perquè hi veien una intencionalitat política sense fonament jurídic, després que el mateix TC hagués refusat dirigir al president Mas el requeriment previ que el Govern li demanava per delimitar amb claredat el tipus penal de desobediència. Quedava clar que el Govern instrumentalitzava l’Administració de Justícia per cobrir les seves mancances polítiques. Ara, peró, veient les cavalcades que ha muntat el Govern de la Generalitat davant el TSJC, em sap greu constatar que la maniobra de Rajoy per judicialitzar la seva incapacitat política s’ha convertit en una oportunitat, ben aprofitada per\nAra mateix el país és un merder impressionant, ha passat del paradís al sainet més delirant. Als de la Junta del Sí, si no fan Mas president, els vindrà algun frenesí i acabaran malament. No han arribat fins aquí perquè un grup d’il.luminats els deixin a mig camí amb els culots abaixats. Què els hi podrien prometre als cupaires del boicot per no fer més la punyeta i comprar-los més d’un vot? Els teòrics de les llistes reprenen la inspiració i donen algunes pistes per la nova situació. Proposen estatitzar la banca i l’agricultura, sabates per ben llançar i uniformar la cultura, col.lectivitzar l’empresa, retrotreure retallades, multiplicar la despesa i votar amb les mans alçades. Tot això embolicat dins un decret a termini que tindrà efectivitat quan Mas aixi ho determini. I si no en tinguessin prou, proposen que el Boi Ruiz pidoli treball i sou a l'hospital de Bellvitg, i que el conseller Cole\nContemples l’abundor dels vuitanta anys, Maria, quan mires temps endins i somrient et veus despatxant al taulell mentre es bronzeja el pa al forn de la botiga. Et segueixes les passes repartint el correu i esperes el Miquel per assajar el teatre i disfrutar al portal tot festejant la nit. A l’obra de la vida la noia de les cartes es fa jove i pagesa a l’hort de Cal Llobet, i et dius que aquell amor és dolç com les cireres. La casa de la Serra se’t tanca tot de cop i el camí de la vinya et porta ran de mar, a la fressa del barri i al treball remorós dins el clos de la fàbrica, mentre creixen els fills i maduren els dies amb l’empenta del goig i el dolor de l’absència. Però et sents feliç i forta, t’agrada allò que és nou i en el teu gest hi ha sempre un lloc per l’esperança. Ets la dona amatent que dus la llàntia encesa i\nArtur Mas ens té acostumats a les curses d’obstacles. La primera va tenir lloc amb les eleccions anticipades del 2012, la segona amb la declaració de sobirania de 2013, la tercera amb la formulació de la pregunta per una consulta, la quarta amb la celebració del 9N, la cinquena amb la confecció de la Llista de Junts pel Sí, i la sisena i última (de moment) amb les eleccions anticipades del 27S. En cap d’aquestes curses ha acabat guanyador, però sempre arriba a la meta i desafia els contrincants a competir en una cursa nova. Perd totes les batalles però sempre dóna la sensació que no perd mai els papers. De l’última cursa, la del 27S, la definitiva segons va proclamar a l’hora de convocar-la, tampoc no n’ha sortit molt ben parat. Quart a la llista de sortida, d’amagatotis, obté majoria relativa d’escons però perd el plebiscit dels vots, i els jutges de la competició, els nois de la CUP , no volen penjar-li la medalla de president. De poder ser aclamat a l’estadi, pot passa


Pla d'estudis i horaris: Grau en Gestió Aeronàutica - UAB Barcelona\nPla d'estudis Grau en Gestió Aeronàutica\nGraduat/da en Gestió Aeronàutica\n1r curs 48 12\n2n curs 12 48\nTemps complet i possibilitat de règim a temps parcial segons la normativa de la UAB.\nMenció en Logística del Transport Aeri\n- Fonaments d'Informàtica\n- Dret Empresarial\n- Fonaments d'Enginyeria\n- Psicologia de les Organitzacions i del Treball\n- Introducció a l'Economia\n- Operacions Aeroportuàries I - Àlgebra\n- Informàtica Avançada\n- Telecomunicacions en el Sector Aeronàutic\n- Operacions Aeroportuàries II\n- Disseny Gràfic per Ordinador (CAD)\n- Intel·ligència Artificial\n- Recursos Humans: Aspectes Economicolegals\n- Economia del Transport Aeri\n- Direcció Financera\n- Anàlisi i Disseny de Sistemes d'Informació\n- Operacions d'Aerolínies\n- Anàlisi de Costos\n- Direcció Estratègica, Màrqueting i Política de l'Empresa\n- Ètica per a l'Enginyeria\n- Modelització i Simulació de Sistemes\n- Tècniques de Navegació i Control del Tràfic Aeri\n- Dret Aeronàutic - Treball de Final de Grau\nPer a obtenir la menció s'han de cursar els 30 crèdits que s'hi relacionen. Totes les assignatures optatives són de 6 crèdits excepte quan s'indica una alternativa.\n4t curs Menció en Logística del Transport Aeri\n- Pràctiques Externes / 15 cr.\n- Introducció a la Gestió de la Innovació\n- Sistemes Integrats de Gestió\n- Societat de la Informació - Mètodes Quantitatius d'Ús en Logística\n- Manteniment, Mantenibilitat i Fiabilitat\n- Modelatge i Simulació de Sistemes Logístics Aeroportuaris\n- Operacions de Càrrec Aeri\n- Direcció d'Operacions Logístiques\nL'oferta optativa de 4t curs es complementa amb els mínors que la Universitat oferta.\nGrau en Gestió Aeronàutica (Pla d'estudis i horaris)


You are here: Home / Articles / Art / Handmade Festival-Nordic Edition 2018\nEls dies 11, 12 i 13 de maig, el recinte de Montjuic es va envoltar d’un ambient cozy i particularment agradable amb l’acollida del Handmade Festival. Ple de stands amb tot d’objectes i detalls pels amants dels treballs manuals.\nDes de botons, fins a llana –passant per espelmes i tela- hi havia tantes parades que no te les acabaves mai. Amb un públic majoritàriament femení, des de l’entrada del recinte ja es respirava un ambient molt acollidor. Era com entrar en una casa on cada sala estava dedicada a un treball manual i de confecció.\nAquest festival venia amb un coupon book amb llamineres ofertes de productes de cada parada. ¡Era gairebé impossible sortir del recinte amb res a les mans!\nLa mecànica del festival era, que compraves el material i els objectes necessaris pels teus projectes, però a part, també hi havia tallers –que es pagaven a part- i que inclouen instrucció del personal expert i el material necessari per la producció del treball.\nPer si a mig matí, -o si hi estaves tot el dia i tenies gana- t’entrava el cuc de la gana, hi havia foodtrucks amb tot tipus de menú per tot tipus de comensals: Creperies, pastissos i xocolates pels més dolços, i caravanes aptes per vegetarians i celíacs.\nEls stands de Bauhaus van ser els que van tenir més èxit, i també la parada d’Instax que oferia un concurs a aquells qui es fessin una foto amb una càmera instantània.\nTambé hi havia activitats pels nens, com conta contes i casetes de fusta adaptades a tot tipus d’aventures.\nUn festival amb un ambient familiar per tot tipus de públic: Per aquells que ens agrada crear treballs manuals i per aquells que simplement els agrada veure-ho.\nFiled Under: Art, Articles Tagged With: art, articles, clàudia garcía


BITLLES CATALANES: LLIGA CATALANA – EL SIURANENC A RETALLA LA DIFERÈNCIA DE PUNTS (13.12.2021)\nEl Siuranenc d’Horta A, format per Ferran Herrera, Marta Solé, Mario Lucero, Josep Perea i Jorge Bort, ha estat el millor equip de la cinquena jornada de la Lliga Catalana de bitlles. Els d’Horta han sumat un total de 624 punts (313+311), en dues bones partides i pugen fins el segon lloc de la classificació darrera del Nayox Tàrrega, que ha aconseguit 600 punts en aquesta jornada (288+312).\nUn cop disputades 10 partides, la Penya del Bistec s’ha col·locat en tercera posició, per davant del Igualada i Alls Secs Piquen, que ha baixat tres posicions en aquesta jornada. També hi ha hagut canvis en el Grup 1 de Segona Divisió, que ara encapçala el Sagrada Família A seguit del COP i Emmurallats Castell. En el Grup 2 segueix de líder el Ponts per davant de l’Amposta i el Siuranenc d’Horta B.\nA Tercera Divisió, gran actuació del Perelló C que se situa segon per darrera del Dental Tàrrega/Guissona, mentre que el tercer classificat és el Fora Forat Vinaròs.\nUna vegada se celebri el proper cap de setmana la sisena jornada de la Lliga Catalana, les competicions oficials de bitlles catalanes s’aturaran fins a finals de gener. Durant les festes de Nadal se celebraran diferents campionats solidaris a benefici de la Marató de TV3, i el diumenge 9 de gener tornarà el tradicional Torneig de Reis de Calella (Maresme).\nFoto: Sils (la Selva), i la Ràpita (Alt Penedès), van acollir jornada de Lliga – El Siuranenc A va tenir una gran actuació en la 5a jornada de lliga.


Afectacions al trànsit per l'asfaltament de la carretera de Cànoves - somlesFranqueses\nAfectacions al trànsit per l'asfaltament de la carretera de Cànoves\nL'actuació durarà uns set dies laborables a partir de dimarts\nDilluns, 7 d'octubre de 2019 | 13:48h\nAquest dimarts, 8 d'octubre, comencen les obres d'asfaltatge de la carretera de Cànoves BV-5151, des de l'encreuament de la carretera de Ribes fins a l'entrada del nucli de Corró d'Avall.\nLa previsió és que la durada total de les obres sigui de 7 dies laborables, en horari diürn, al llarg dels quals hi haurà afectacions en el trànsit. En aquest sentit, s'habilitarà pas alternatiu però, quan no sigui possible, la Policia municipal informarà convenientment de vies alternatives de circulació.\nLa primera fase d'aquesta actuació serà del 8 fins a l'11 d'octubre, amb afectació de zona urbana, des de la carretera de Ribes fins a l'avinguda de la Sagrera. En aquesta àrea, caldrà, a més a més, restringir l'estacionament i enretirar o canviar de lloc els contenidors que estan al paviment de la calçada.


'Problemes socials' d'Eva López - Liberals d'Andorra\n‘Problemes socials’ d’Eva López\nPer liberals\t Última actualització 19 de setembre de 2019\nCada dia ens creuem amb moltíssimes persones que no coneixem. Persones alegres, persones tristes, persones amb una vida que moltes vegades no és gens fàcil però que continuen endavant. El problema dels salaris baixos, els lloguers d’habitatges i les pensions són, sens dubte, una de les majors preocupacions que han quedat paleses aquests darrers anys. No m’oblido de la salut, però avui vull parlar de problemes que dins de la nostra societat no han de tenir cabuda, o com a mínim, que s’han d’intentar pal·liar. Tot i que en el tema de la sanitat també hauríem de posar fil a l’agulla, no és objecte de la columna d’avui.\nÉs del tot indiscutible que cal una actuació en aquests àmbits. Em consta que és una prioritat d’aquest Govern i de diferents grups parlamentaris actuar de manera directa per tal de donar solucions a aquest problema conjuntural comú amb altres països veïns. La solució no és fàcil, però unint esforços, tant del poder legislatiu com del poder polític, es pot aconseguir.\nNo és temps de fer retrets, de parlar del passat o d’intentar treure rendiment polític, és temps d’actuar i de fer-ho de manera constructiva, amb energia i ganes de fer les coses bé. Treballant de valent per aconseguir un projecte comú que millori la qualitat de vida del país, però sobretot la dels seus habitants. Així és com crec humilment que s’ha d’entendre el rol dels polítics i dels parlamentaris, com un servei al ciutadà, coneixent de primera mà els seus problemes i les seves inquietuds, tot i, és clar, donant solucions, que si bé és cert i com a primera mesura s’han de fer a curt termini, sempre ha de restar clara la voluntat de ser mesures amb una clara intenció de perdurar en el temps, intentant aconseguir el sempre desitjat i anhelat Estat del benestar. La responsabilitat i els compromisos adquirits ens vinculen i ens obliguen a actuar, no pot ser d’una altra manera.\nArticle d’opinió d’Eva López, consellera general del Grup Parlamentari Liberal\nPublicat al Diari d’Andorra (19/09/2019)\nbenestar socialEva Lópezopinio\nLiberals+I Ordino valora molt positivament la candidatura per ser reserva de la Biosfera\n‘Pisos de lloguer socials comunals’ d’Higini Martínez-Illescas\n‘Catalans, Andorra no és l’enemic’ de Guillem Forné\n‘Restriccions’ d’Eva Choy\n‘Un any de pandèmia’ de Gerard Bonell


El CNG guanya la 6ena Interclubs Zona Centre Sud 2022 - Club Nàutic Garraf\n15 de maig de 2022\tRegata\nFinalitza la 6ena Interclubs Zona Centre Sud – Copa d’Espanya ORC Catalunya organitzada conjuntament pel Club Nàutic Vilanova i el Club Nàutic Garraf en el que han participat un total de 25 velers d’ambdós clubs.\nEn la jornada disputada dissabte 14, la falta de vent ha obligat a suspendre l’única prova a la que s’havia pogut donat sortida.\nDiumenge 15, el vent ha trigat força a entrar però finalment un vent fluix d’entre 5 i 6 nusos de component Sud ha permès realitzar dues proves de cada grup (promoció i competició).\nLa jornada ha estat molt renyida. Finalment, el guanyador absolut ha estat l’Anet de Carlos Codina del Club Nàutic Garraf.\nEl lliurament de premis ha comptat amb la presencia del Regidor d’Esports de l’Ajuntament de Sitges, Jaume Monasterio, i el Regidor de Governació i Regidor adjunt de Serveis Urbans i Territorials a Les Botigues i Garraf, Josep Maria Martínez.


Com arribar a mr bricolage 2 a Santa Coloma amb Bus\nmr bricolage 2, Santa Coloma\nCom arribar a mr bricolage 2 a Santa Coloma amb Bus?\nMira mr bricolage 2, Santa Coloma al mapa\nIndicacions a mr bricolage 2 de Santa Coloma amb transport públic\nLes següents vies de trànsit tenen rutes que passen a prop de mr bricolage 2\nCom arribar a mr bricolage 2 amb Bus?\nEstacions de Bus a prop de mr bricolage 2 a Santa Coloma\nEl Cedre 5 min caminant VEURE\nPont De Sta. Coloma 13 min caminant VEURE\nBus línies a mr bricolage 2 a Santa Coloma\nQuines són les estacions més properes a mr bricolage 2?\nLes estacions més properes a mr bricolage 2 són:\nEl Cedre és a 337 metres de distància, 5 minuts caminant.\nPont De Sta. Coloma és a 988 metres de distància, 13 minuts caminant.\nQuines Bus línies paren a prop de mr bricolage 2?\nAquestesBus línies paren a prop de mr bricolage 2: É.\nTransport Públic fins a mr bricolage 2 a Santa Coloma\nEt preguntes com arribar a mr bricolage 2 dins de Santa Coloma, Andorra? Moovit t'ajuda a trobar la millor manera d'arribar a mr bricolage 2 amb indicacions pas a pas des de l'estació de trànsit més propera.\nMoovit proporciona mapes gratuïts i indicacions en directe per ajudar-te a navegar per la teva ciutat. Consulta horaris, rutes, horaris i esbrina quant triga a arribar a mr bricolage 2 en temps real.\nBusques la parada o l'estació més propera a mr bricolage 2? Consulta aquesta llista de parades més properes al teu destí: El Cedre; Pont De Sta. Coloma.\nPots obtenir mr bricolage 2 per a Bus. Aquestes són les línies i rutes que tenen parades properes - Bus: É\nVols veure si hi ha una altra ruta que t'hi porti en un moment? Moovit t'ajuda a trobar rutes o horaris alternatius. Aconsegueix direccions des de mr bricolage 2 fàcilment des de l'aplicació o lloc web de Moovit.\nFem fàcil anar a mr bricolage 2, és per això que més de 930 milions d'usuaris, inclosos els de Santa Coloma, confien en Moovit com la millor aplicació per al transport públic. No et cal baixar cap aplicació d'autobús o tren, Moovit és la teva aplicació de transport tot en un que t'ajudarà a trobar el millor horari d'autobús o tren disponible.\nLlocs d'interès pròxims a mr bricolage 2 a Santa Coloma\nLínies de transport públic amb estacions més properes a mr bricolage 2 a Santa Coloma\nLínies Bus amb estacions més properes a mr bricolage 2 a Santa Coloma\nMés fàcil arribar a mr bricolage 2 amb l' app!


CM.- L'executiu augmenta els preus del taxi i del transport interurbà\nDesprés de quatre anys sense modificar-los, el Govern ha aprovat aquest dimecres les tarifes 2018 del servei de Taxi Ordinari Interurbà (TOI), i dels serveis regulars interurbans de transport de passatgers, aplicades per l’Associació de Taxistes d’Andorra (ATA) i per la Cooperativa Interurbana Andorrana i la Hispano Andorrana, respectivament.\nLes tarifes i suplements actuals del TOI no s’havien actualitzat des de l’any 2014, excepte la tarifa de suplement per transportar més de quatre clients, que es va afegir a les altres tarifes el 4 de febrer del 2016. La baixada de bandera del taxi passa de 2,55 a 2,60 euros. La tarifa 1, que és per quilòmetre recorregut en horari diurn i en dies feiners, passa dels 1,12 als 1,14 euros. La tarifa 2, per quilòmetre recorregut en horari nocturn i festiu, augmenta dos centims, dels 1,33 als 1,35 euros. L'hora d'espera costarà 19,15 euros en comptes dels 18,80 actuals.\nL’increment en les tarifes del bus interurbà té més repercussió en els bitllets senzills que en els abonaments, amb la voluntat de fomentar l'ús habitual del transport públic. El bitllet senzill de la zona 1 i 2 puja cinc cèntims (de 1,80 a 1,85 i de 3,30 a 3,35 respectivament). L'abonament de deu viatges costarà 13,57 euros i el de vint 25,90 euros. La resta queden en 36,50 (30 viatges) i 46,80 (40 viatges). El ministre portaveu, Jordi Cinca, diu que hi ha una clara voluntat de potenciar els abonaments per fomentar l'ús del transport públic. En relació als mensuals, el de la zona 1 passarà a costar 75,20 euros i el de la zona 2 106,10 euros. Cinca ha explicat que s'ha tingut en compte l'evolució de l'Índex de Preus al Consum d'aquests anys a l'hora de fixar els nous preus. Les tarifes entraran en vigor mentre les empreses estan a l'espera que surti el nou concurs per adjudicar les diverses línies.\nArtículo anteriorUn somnàmbul surt per la finestra cau des d'un vuitè pis\nArtículo siguienteCM.- El projecte de llei de producció ecològica fomentarà la diversificació del sector


Salut – Pàgina 104\nLa Diputació de Girona presenta un vídeo per sensibilitzar la població de l’Espai Català Transfronterer sobre el risc de no adaptar-se al canvi climàtic\nGirona.- Què és l’Espai Català Transfronterer? Com l’afecta el canvi climàtic? Quines accions pot liderar la ciutadania per adaptar-se i minimitzar aquest impacte?\nArxivat com a: Gavarres, Medi ambient, Patrimoni, Salut, Societat Etiquetat com a: canvi climàtic, diputacio de girona, medi ambient, natura, salut empordà, societat\nPalamós.- El proper dia 1 de juliol la Dra. Anna Ribera Massaguer serà la nova Directora Assistencial de Serveis de Salut Integrats Baix Empordà i a la vegada seguirà sent també la responsable de l’àmbit d’especialitats mèdiques i atenció a la cronicitat.\nBaix Empordà.- Des del servei de farmàcia de l’Hospital de Palamós, conjuntament amb Atenció Primària i les farmàcies del Baix Empordà, es dóna continuïtat a la Campanya de Millora del Tractament per a tots els ciutadans del Baix Empordà.\nArxivat com a: Salut, Serveis, Societat Etiquetat com a: Baix Empordà, Salut, salut empordà, serveis, societat, SSIBE\nPalafrugell.- L’any passat les platges de Palafrugell van estrenar 4 línies de vida a Tamariu, Llafranc, el Canadell i el Port Pelegrí.\nArxivat com a: Medi ambient, Salut, Serveis, Societat Etiquetat com a: Ajuntament de Palafrugell, Palafrugell, platges, serveis, societat


Marxa Popular Associació de Veïns de Breda 2019 | Runedia\nLa cursa, ubicada en el marc del Baix Montseny, té un recorregut de 12,8 km i està pensada per a tots els públics, corredors més experimentats, famílies i persones de totes les edats. No té molta dificultat i recorre les pistes forestals i camins dels municipis de Breda i Sant Feliu de Buixalleu. Menys del 15% del recorregut és asfalt.\nEls menors d'11 anys, acompanyats d'un adult, tenen la inscripció de franc.\nÉs un esdeveniment amb finalitats solidàries per al projecte: Programa "Aquí També" d'Ajuda en Acció. Beques menjador, ajudes per a material escolar o tallers de formació per als pares de nens en risc d'exclusió social.\nA l'arribada s'ofereix esmorzar i obsequi per a tots els participants, i lliurament de premis als primers classificats.


Els Arcs de Manises\nManises neteja l’accés a l’aqüeducte Els Arcs\nL’Ajuntament de Manises ha dut a terme la neteja i adequació dels camins d’accés i la base de l’aqüeducte Els Arcs, un monument declarat Bé d’Interés Cultural (BIC), d’on s’han tret dos camions de fem, males herbes i enderrocs.\nAquesta infraestructura s’està deteriorant per la quantitat de material que s’acumula als seus voltants pels abocaments incontrolats i per l’efecte del barranc de Salt de l’Aigua, situat baix l’aqüeducte i que arreplega tota l’aigua de pluja que ve de les pistes de l’aeroport després de la seua ampliació.\nEl regidor d’Urbanisme i Medi Ambient de l’Ajuntament de Manises, Rafael Mercader, ha assenyalat que amb aquesta actuació de neteja i adequació “es protegeix un monument històric únic en el municipi i que és símbol del nostre poble”. Ha recordat també a la ciutadania “que pot fer ús de l’ecoparc sense cost algú per tal de desfer-se de les deixalles”.\nPer la seua part, el regidor de Patrimoni Històric de l’Ajuntament de Manises, Xavier Morant, ha explicat que l’aqüeducte no és de propietat municipal però que la intenció de l’Ajuntament “és analitzar-lo per fer possible un estudi de valoració econòmica sobre l’estat arquitectònic del monument i posteriorment arribar a tindre la propietat per a poder conservar-lo”.\nL’Ajuntament només ha pogut actuar als camins perquè hi ha terrenys que són de propietat privada. Una vegada neta la part on es pot intervindre, s’instal·laran tanques a l’inici del camí al voltant de l’aqüeducte per tal d’evitar que entren els vehicles particulars i tiren enderrocs, però es deixarà pas per a la resta de la zona.\nTags: Els Arcs de Manises


Un començament prometedor (Antoni Bassas)\n3 min. 02/09/2013 00:00\n260x366 Neymar controla i intenta el dríbling davant la pressió de Javi Fuego. / LLUÍS GENÉ / AFP Neymar controla i intenta el dríbling davant la pressió de Javi Fuego. / LLUÍS GENÉ / AFP\nAra que el Barça té un entrenador de posat tranquil i de parla parsimoniosa (com diu Fran Domènech, amb el polo de guiri i dutxat abans de sopar) resulta que l'equip juga accelerat i sense pausa, convertint els finals en una mena de ruleta taquicàrdica a la qual no estàvem acostumats. Si dimecres passat contra l'Atlètic de Madrid qui semblava que havia de marcar eren els blaugranes, ahir no van saber conservar el 0-3 de Messi, ni aprofitar la seqüència, psicològicament matadora per al contrari, de salva Valdés, roba Busquets, marca Messi . I així ens va anar. Alguna cosa no acaba d'anar fina en el control dels tempos dels partits. O és que Gerardo Martino els demana més verticalitat o és que aquests nois han oblidat l'art de tocar fins a avorrir el contrari i de matar els partits quan tot va de cara.\nAmb tot, això d'ahir no va ser com la sortida de Màlaga, on Valdés va salvar un equip que es fonia com un glaçó. A València, Messi hauria pogut marcar-ne tres més a la segona part, amb tres rematades a boca de canó, amb el porter mig vençut. Ara, espero que Martino no tingui raó quan diu que ahir vàrem veure la millor versió del Barça. La millor versió hauria d'haver acabat la primera part amb 0-3.\nNo seria just, però, fixar-se només en la falta de sincronia. La primera mitja hora del Barça va ser molt bona. Fer tres gols abans del descans fora de casa és de campió, i la resposta de la segona meitat va ser generosa, plena de detalls tècnics i d'una indomable voluntat ofensiva. La imatge del Barça va ser ahir molt millor que l'oferta en la tornada de la Supercopa, jugada al Camp Nou. És veritat que el València va voler jugar tot el que l'Atlètic de Madrid no va deixar, però tenint en compte que els internacionals del Barça (o sigui, la majoria) encara estan en plena pretemporada, com aquell qui diu, aguantar-li el 2-3 al València fins al final també té el seu mèrit.\nSobre Neymar: com van a caçar-lo, en cada partit. I no veig que s'arronsi. No li fa por el contacte i juga com sabent que té molt de futbol, que ja se n'anirà sortint. I ahir va començar a connectar amb Messi. Bons senyals.\nArribar a la primera aturada de la temporada amb tres victòries (amb dos partits fora de casa) i havent guanyat la Supercopa espanyola és el millor balanç possible, pel que fa a resultats. Una altra cosa és el joc, on el Barça ha alternat el futbol de toc amb el vertical, la pressió a la defensa contrària i la concentració defensiva, amb angoixes col·lectives i desconcerts defensius.\nTambé és veritat que veníem tips d'emocions, amb el Bayern-Chelsea de divendres, que van jugar un partit tan enorme que feia esgarrifar només de pensar que ens els haguéssim de trobar aviat a la Champions. A propòsit d'això, va ser remarcable el cinisme esportiu de Mourinho quan, en nom dels enamorats del futbol, va lamentar l'expulsió de Ramires per una entrada que ella soleta ja era de vermella. Sembla mentida que un tipus tan llest no vulgui veure que ordenant als seus equips que juguin al límit de la violència els exposa a ser fàcilment expulsats.